b'\n_START_ARTICLE_\nStolnica sv. Matja\xc5\xbea, Osorno\n_START_SECTION_\nOpis\n_START_PARAGRAPH_\nStolnica izstopa zaradi svojega impozantnega zvonika, visokega 45 metrov in zaradi velikih in barvitih mozaikov in vitra\xc5\xbenih oken s prikazi bibli\xc4\x8dnih likov._NEWLINE_Nagrada Obra Bicentenario za leta 1960 do 2008 je bila podeljena stolnici kot priznanje enemu od projektov, ki so bili v zadnjih petdesetih letih, zaradi njihovih zna\xc4\x8dilnosti in vpliva, opredeljeni kot urbane znamenitosti; s spreminjanjem obraza mesta Osorno in z njo, kakovosti njenih prebivalcev. _NEWLINE_Je del dekanata sredi\xc5\xa1\xc4\x8da \xc5\xa1kofije Osorno.\n_START_SECTION_\nZgodovina\n_START_PARAGRAPH_\nPrva cerkev je bila postavljena leta 1577._NEWLINE_Po potresu leta 1960, ki je povzro\xc4\x8dil resno strukturno \xc5\xa1kodo na stavbi, so jo popolnoma poru\xc5\xa1ili._NEWLINE_Leta 1962 je monsignor Francisco Vald\xc3\xa9s Subercaseaux, prvi \xc5\xa1kof Osorna, ki je trenutno v procesu beatifikacije, ustanovil Odbor za obnovo, ker je \xc5\xbeelel zgraditi novo cerkev na istem mestu kot je bila prej\xc5\xa1nja._NEWLINE_Temeljni kamen je bil blagoslovljen in postavljen 1. maja 1962 in 15 let kasneje, 24. novembra 1977, je bila posve\xc4\x8dena nova cerkev._NEWLINE_Gradbena dela na zvoniku so se za\xc4\x8dela 18. januarja 1982 in bila kon\xc4\x8dana septembra istega leta._NEWLINE_Septembra 2007 je bila zaklju\xc4\x8dena vgradnja vitra\xc5\xbenih oken ob vhodu v cerkev, pobuda Fundacije Monse\xc3\xb1or Francisco Vald\xc3\xa9s Subercaseauxa.'